19.1.2023
DA
Den Europæiske Unions Tidende
L 17/77
KOMMISSIONENS GENNEMFØRELSESFORORDNING (EU) 2023/130 af 18. januar 2023 om gennemførelsesbestemmelser til Europa-Parlamentets og Rådets forordning (EU) 2021/2115 for så vidt angår forelæggelsen af indholdet af den årlige præstationsrapport
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr.
1305/2013 og (EU) nr.
1307/2013 (1), særlig artikel 134, stk.
14, og artikel 150, stk.
3, og ud fra følgende betragtninger: (1)
I forordning (EU) 2021/2115 fastsættes der en retlig ramme for den fælles landbrugspolitik, som baseres på en præstationsorienteret gennemførelsesmodel.
I nævnte forordning fastlægges de specifikke EU-målsætninger, der skal gennemføres under den fælles landbrugspolitik.
I forordningen defineres også de interventionstyper og de fælles EU-krav, der gælder for medlemsstaterne, samtidig med at medlemsstaterne har fleksibilitet med hensyn til udformningen af deres interventionsstrategi for at tage hensyn til deres lokale forhold, behov og interne ordninger.
Det præciseres i forordningen, at medlemsstaterne har et større ansvar for, hvordan de opfylder de specifikke målsætninger for den fælles landbrugspolitik og når de fastsatte mål, herunder ved at sikre sammenhæng mellem de mange værktøjer i den strategiske plan.
(2)
I henhold til artikel 128 i forordning (EU) 2021/2115 skal der fastlægges en resultatramme for at muliggøre rapportering, overvågning og evaluering af den strategiske plans præstation under gennemførelsen, herunder regelmæssig rapportering om bl.a. præstations- og overvågningsaktiviteter.
I henhold til artikel 129, litra b) og c), i nævnte forordning er målsætningerne for resultatrammen at overvåge fremskridt hen imod opfyldelse af målene i de strategiske planer og at vurdere virkningen, effektiviteten, lønsomheden, relevansen og sammenhængen af interventionerne i de strategiske planer.
(3)
Et vigtigt element i resultatrammen er, at medlemsstaterne i henhold til artikel 134 i forordning (EU) 2021/2115 og artikel 9, stk.
3, litra b), og artikel 10 i Europa-Parlamentets og Rådets forordning (EU) 2021/2116 (2) skal forelægge en årlig præstationsrapport om gennemførelsen af den strategiske plan, der indeholder kvalitative og kvantitative oplysninger, der er relevante for den strategiske plans præstation.
(4)
For at sikre at indholdet af den årlige præstationsrapport effektivt svarer til målsætningerne for den resultatramme, der er omhandlet i artikel 129 i forordning (EU) 2021/2115, bør strukturen i den gøre det muligt at tilvejebringe oplysninger, der er relevante for præstationen i forbindelse med hver af de specifikke målsætninger for den fælles landbrugspolitik, og i forbindelse med de horisontale elementer, der er fastsat i nævnte forordning, og som påvirker gennemførelsen af den strategiske plan som helhed.
(5)
I henhold til artikel 124, stk.
3, litra a) og b), og artikel 124, stk.
4, litra b), i forordning (EU) 2021/2115 skal overvågningskomitéen undersøge de fremskridt, der er gjort med hensyn til gennemførelsen af den strategiske plan og afgive udtalelse om de årlige præstationsrapporter.
Den årlige præstationsrapport skal derfor indeholde alle kvalitative og kvantitative oplysninger, herunder spørgsmål, der påvirker den strategiske plans fremskridt og præstation i et givet regnskabsår for at gøre det muligt for overvågningskomitéen af udarbejde sin udtalelse om den årlige præstationsrapport.
(1) EUT L 435 af 6.12.2021, s. 1.
(2) Europa-Parlamentets og Rådets forordning (EU) 2021/2116 af 2. december 2021 om finansiering, forvaltning og overvågning af den fælles landbrugspolitik og om ophævelse af forordning (EU) nr.
1306/2013 (EUT L 435 af 6.12.2021, s. 187).